Diari Oficial de la Generalitat Valenciana


Sumari del DOGV 914, del 03-10-1988 (1988/812056)

ACORD de 23 de setembre de 1988, del Consell de la Generalitat Valenciana, pel qual s'aprova la constitució i la inscripció del Consell Valencià de Col.legis Professionals de Delineants.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   914

Data del DOGV
:   03-10-1988

Secció del DOGV
:   ALTRES DISPOSICIONS

Número del document
:   1988/812056


Data del document
:   23-09-1988

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 23 de setembre de 1988, del Consell de la Generalitat Valenciana, pel qual s'aprova la constitució i la inscripció del Consell Valencià de Col.legis Professionals de Delineants.  
El Consell de la Generalitat Valenciana, en sessió de 23 de setembre de 1988, adoptà l'Acord següent:  
Atés que pel Reial Decret 2089/1983, de 29 de juny, feren transferides a la Generalitat Valenciana les funcions i els serveis que l'Estat tenia en matèria de Col·legis Oficials i Professionals, la Comunitat Autònoma assumia segons que estableix l'annex I apartat B) les funcions del Ministeri d'Obres Públiques i Urbanisme en relació amb els Col·legis Professionals adscrits al susdit Departament, els àmbits territorials dels quals estiguen dins del propi de la Comunitat Autònoma entre els quals es troben els Col·legis Professionals de Delineants.  
Atés que, per la seua part, l'article sisé del Decret 123/1986, de 20 d'octubre, del Consell de la Generalitat Valenciana, de Consells Valencians de Col·legis Professionals, estableix que el Consell de la Generalitat Valenciana aprovarà la constitució i la inscripció dels Consells Valencians de Col·legis Professionals amb àmbit d'actuació a la Comunitat Valenciana.  
Atés que els Estatuts del Consell Valencià de Col·legis Professionals de Delineants compleixen els requisits legals y formals que demana la Llei 2/1974, de 13 de febrer, de Col·legis Professionals, modificada per la Llei 74/1978, de 26 de desembre, així com els Estatuts Generals dels Col·legis respectius, i això en compliment del que estableix la disposició transitòria primera de l'esmentat Decret 123/1986, de 20 d'octubre.  
En atenció d'aquestes consideracions, a proposta del Conseller d'Obres Públiques, Urbanisme y Transports, el Govern Valencià acorda:  
Aprovar la constitució i la inscripció del Consell Valencià de Col·legis Professionals de Delineants, que es regirà pels Estatuts adjunts.  
ESTATUTS DEL CONSELL VALENCIA DE COL·LEGIS PROFESSIONALS DE DELINEANTS  
CAPITOL i Del Consell dels Col·legis  
Article primer. Regim.  
El Consell Valencià de Col·legis Professionals de Delineants és una Corporació de Dret Públic, que es configura com un organisme representatiu i coordinador dels Col·legis Professionals de Delineants del territori de la Comunitat Valenciana.  
Article segon. Domicili.  
El Consell Valencià de Col·legis Professionals de Delineants radicarà en la ciutat i domicili social de la seu del Col·legi Professional de Delineants que corresponga al President d'aquest Consell.  
No obstant això, i en el cas que així ho acorde el Consell, es podrà determinar qualsevol altre domicili social per a la seu, dins de l'àmbit d'actuació de l'esmentat Consell Valencià de Col·legis Professionals.  
Article tercer. Funcions.  
El Consell Valencià de Col·legis Professionals de Delineants es regirà pels presents Estatuts i, per als aspectes que no recolliren s'aplicarien la Llei 2/1974, de 13 de febrer, de Col·legis Professionals i el Reial Decret 3306/1978, de 15 de desembre, sobre Estatuts dels Col·legis Professionals de Delineants. L'àmbit jurisdiccional del Consell abastarà tot el territori de la Comunitat Valenciana i exercirà una funció coordinadora i rectora entre els Col·legis, dins de les atribucions que li confereix la legislació vigent.  
Article quart. Col·legis i capitalitats.  
El número de Col·legis integrats en el Consell Valencià de Col·legis Professionals de Delineants és el següent:  
Col·legi Professional de Delineants d'Alacant.  
Col·legi Professional de Delineants de Castelló de la Plana.  
Col·legi Professional de Delineants de València.  
Amb àmbit en les províncies respectives.  
Article cinquè. Constitució  
U. El Ple del Consell estarà constituït per tots els Degans dels Col·legis i els Consellers que nomenen les Juntes de Govern de cada Col·legi:  
a) Tres Consellers consumats, que seran els Degans dels Col·legis Professionals de Delineants d'Alacant, Castelló de la Plana i València.  
b) Cada Col·legi designarà un Conseller per cada cinc-cents Col·legiats o fracció, i seran elegits per les Juntes de Govern d'aquestos entre els seus Col·legiats.  
Dos. Per a poder ser Conseller per designació haurà d'haver complit tres anys d'antiguitat com a Col·legiat, almenys, i no haver estat sancionat per falta disciplinària greu o molt greu.  
Tres. Els Consellers consumats cessaran com a tals en el moment en què cessen com a Degans dins dels Col·legis respectius.  
Quatre. Els Consellers designats per la Junta de Govern no podran ser substituïts, tret per acord de la pròpia Junta, i coincidiran amb els torns de renovació d'aquestes.  
Cine. Tots els Consellers, consumats o designats, tindran veu i votació en els asumptes a debatre. En cas d'empat en una votació, el President del Consell tindrà vot de qualitat o diriment.  
Sis. Tots el Consellers, abans de prendre possessió dels càrrecs, hauran de jurar o prometre el respecte a la Constitució, com a expressió de voluntat sobirana del poble espanyol, i a l'Estatut d'Autonomia de la Comunitat Valenciana, lleialtat al Rei i el rigorós compliment de les obligacions inherents al càrrec.  
Article sisé. Càrrecs directius  
U. La Directiva del Conseller estarà composta pels Consellers consumats, o siga, els Degans dels Col·legis que hi estiguen integrats.  
Dos. Els càrrecs directius estaran constituïts per un President, un Secretari i un Administrador, que seran elegits lliurement, en sessió privada, per tots els Consellers consumats del Consell en votació secreta. Per a l'elecció dels càrrecs serà suficient la majoria simple.  
Tres. Tots els càrrecs seran imcompatibles amb qualsevol altre de caràcter representatiu en altres organitzacions professionals o sindicals.  
Quatre. Podran ser candidats tots els membres dels Col·legis integrats en el Consell que reunesquen les condicions que s'exigeixen en les normes electorals respectives, i hauran de fixar el domicili social en el de la seu del Consell, en cas que foren elegits.  
Cinc. El President tindrà la representació legal del Consell i les altres funcions que li atorguen els Estatuts i el Reglament de Règim Interior, que s'encaminaran a complir els acords del Consell i podrà delegar en altres Consellers les funcions que considere oportunes. El Secretari actuarà com a fedatari de totes les actes i els acords del Consell, i també vigilarà que es duga a terme una correcta actuació administrativa. L'Administrador actuarà al mateix temps com a Tresorer i com a Comptador del Consell, i confeccionarà els pressupostos d'ingressos i de despeses, amb el control del seu seguiment i correcta aplicació.  
Sis. Els Consellers consumats i els designats cessaran del càrrec pels motius següents:  
a) Per voluntat pròpia.  
b) Per haver transcorregut quatre anys des de l'elecció.  
c) Per haver cessat en la Junta de Govern del Col·legi  
Article seté. Competències i funcions del Consell  
U. El Consell serà competent respecte de les matèries que afecten als Col·legis Professionals de Delineants d'Alacant, Castelló de la Plana i València, i també per resoldre els conflictes que sorgesquen entre dos o més Col·legis del seu àmbit, i entre els seus Col·legiats.  
El Consell es regirà pels presents Estatuts i pels Reglaments.  
Correspon al Consell elaborar les normes estatutàries o reglamentàries que regulen, provisionalment, el règim de funcionament d'aquest, fins que es dispose d'una nova normativa aprovada d'una forma legal.  
Dos. Correspon al Consell l'exercici de les següents funcions:  
a) Coordinar els Col·legis que l'integren i representen la professió.  
b) Recollir i elaborar les normes deontològiques comunes i vetlar-ne pel compliment.  
c) Conéixer dels conflictes que puguen sorgir entre els Col·legis que integren el Consell Valencià, per a la posterior elevació al Consell General.  
d) Aprovar el pressupost propi.  
e) Fixar la participació equitativa dels Col·legis en les despeses del Consell.  
f) Informar de tot projecte de legislació relatiu a la professió, així com a les funcions, àmbit i honoraris i règim d'incompatibilitats amb d'altres professionals, en les condicions que es fixen en la futura normativa autonòmica.  
g) Vetlar perquè es complesquen les condicions exigides per les LlEls i els Estatuts pel que fa a representació i proclamació de candidats per a les Juntes de Govern dels Col·legis.  
h) Fomentar la creació i organitzar institucions, serveis i activitats per a la professió que tinguen per objecte la promoció cultural, assistència social i sanitària, la cooperació i el mutualisme, el foment de l'ocupació i d'altres actuacions pertinents i establir-ne els concerts o acords més apropiats en aquest sentit amb l'Administració i les Institucions o Entitats que corresponga.  
i) Relacionar-se en l'exercici de les funcions amb altres organismes professionals de l'Estat i de les Comunitats Autònomes en tot el que siga d'interès per als Col·legis de la Comunitat Valenciana i en general per a la professió.  
Quant als seus aspectes institucionals i corporatius es relacionarà amb la Presidència de la Generalitat Valenciana en els continguts professionals amb la Conselleria corresponent.  
j) Adoptar les mesures necessàries perquè els Col·legis complesquen les resolucions del Consell que les haja dictades en matéria de la seua competència.  
k) Qualssevol altres que els siguen atribuïdes d'acord amb la legislació vigent.  
l) Aprovar els Estatuts i visar els Reglaments de Règim Interior dels Col·legis del seu àmbit, sempre que no vulneren el que estableixen els Estatuts dels Col·legis Professionals de Delineants promulgats pel Reial Decret 3306/1978, de 15 de desembre, actualment vigent, ni en allò que disposa l'actual Llei de Col·legis Professionals.  
Article vuité. Reunions i convocatòries  
U. El Consell es reunirà cada dos mesos i coincidirà amb la primera de l'any que es tracte de l'aprovació del pressupost i Balanç i es donarà lectura de la memòria informativa.  
Dos. A més de les reunions ordinàries assenyalades anteriorment, el Consell celebrarà reunions extraordinàries, quan ho estime el seu President bé a petició pròpia o a petició de la cinquena part dels Consellers.  
Tres. La convocatòria del Consell la farà el Secretari amb deu dies d'antelació com a mínim, llevat de cas excepcional.  
S'haurà d'adjuntar l'Ordre del Dia, el lloc i l'hora de la convocatòria.  
El Consell quedarà vàlidament constituït en primera convocatòria quan assistesquen la meitat més un dels Consellers, i en segona convocatòria qualsevol que siga el nombre de Consellers assistents.  
CAPITOL II Règim administratiu  
Article nové. Règim d'adopció d'acords  
U. Els acords que adopte el Ple del Consell d'acord amb les seues respectives atribucions seran obligatoris per a tots els Col·legis i els seus membres.  
Els esmentats acords s'adoptaran per majoria i es recolliran en acta amb expressió de la votació que s'hagués realitzat.  
Dos. Als efectes de còmput, els acords s'adoptaran per majoria simple.  
Tres. Els Consellers que no puguen assistir-hi podran delegar el vot per escrit en un dels altres Consellers.  
Quatre. En matéria disciplinària no es podrà delegar el vot en un altre Conseller.  
Cinc. La votació serà secreta a petició de només un dels Consellers.  
Sis. El vot del President, en cas d'empat, serà diriment.  
Set. No es podran adoptar amb validesa acords sobre assumptes que no figuren en l'Ordre del Dia de les reunions.  
Article deu. Procediment i Recursos  
La Llei de Procediment Administratiu serà supletòria en allò que no establesca els presents Estatuts.  
CAPITOL III Règim econòmic  
Article onze. Dels recursos del Consell  
U. Els recursos econòmics del Consell estaran constituïts per:  
a) L'import de les quotes que puguen acordar-se reglamentàriament en proporció al número de Col·legiats de cada Col·legi, al 31 de desembre de l'any anterior.  
b) Les quotes extraordinàries que s'acorden i aprove el Consell.  
Dos. El Consell presentarà anualment per aprovar-ho per si mateix:  
a) La liquidació del pressupost de l'any anterior.  
b) El pressupost de l'any entrant.  
Tres. Els ingressos de recursos que directament afecten els Col·legiats es realitzaran a través dels Col·legis respectius, si bé el Consell es podrà subrogar en cas de mora.  
Quatre. El Consell no podrà posseir béns patrimonials, tret de la seua seu i l'equipament per a aquesta.  
CAPITOL IV Dissolució  
Article dotze. Dissolució del Consell  
El Consell podrà dissoldre's quan ho acorden les tres quartes parts dels seus membres, per votació directa en la Junta Extraordinària convocada especialment a aquest efecte.  
En aquest cas, i en els que per causa diferent a la voluntat del Consell aquest es disolga, els membres acordaran el nomenament de liquidadors, amb indicació de nombre i facultats, perquè una vegada totes les obligacions socials siguen satisfetes, lliuren a les Institucions de Previsió dels Delineants el sobrant que hi haja, proporcionalment a l'aportació de cada Col·legi.  
CAPITOL V Modificacions dels Estatuts  
Article tretze. Modificació d'Estatuts.  
Per a la modificació dels presents Estatuts caldrà l'acord de les dues terceres parts del Ple del Consell i que l'aproven els Organismes competents.  
Disposi(,IONS TRANSITORIES  
Primera  
El Consell completarà el nombre mínim dels seus membres en el termini d'un mes a partir de la constitució.  
A l'efecte de donar compliment en aquest objectiu instarà a les Juntes de Govern dels diferents Col·legis perquè facen el nomenament immediat dels Consellers que els corresponga entre els inclosos en l'article cinquè d'aquestos Estatuts.  
Al mateix temps elegirà els càrrecs directius que no hagueren estat elegits en l'acte de la constitució.  
Segona  
Mentre no s'acorde el fet contrari, cap Col·legi dels que pertanyen al Consell Valencià de Col·legis Professionals de Delineants podrà tenir un nombre de Consellers superior a la meitat del total de Consellers del dit Consell, consumats o designats.  
València, 23 de setembre de 1988.  
El Conseller Secretari del Govern Valencià,  
JOAQUIM AZAGRA I ROS